Согласно Конкурсот за запишување студенти на прв циклус студии на студиските програми на Универзитетот „Св. Кирил и Методиј“ во Скопје во учебната 2020/2021 година, по објавувањето на резултатите од Тестот за утврдување склоност за студирање архитектура (прелиминарна ранг-листа), кандидатите имаат: (1.) право на увид во резултатите од Тестот, како и (2.) право на приговор.

Барањето на увид во резултатите од Тестот и приговорот се поднесуваат во рок од 24 часа од објавувањето на прелиминарната ранг-листа - во 09.00 часот на 07.09.2020 година. По истекот на овој рок кандидатите го губат правото на увид/приговор во натамошната постапка во поглед на објавените резултати.

Увидот во резултатите од Тестот се остварува исклучиво лично, по претходно доставено барање во електронска форма во рок од 24 часа од објавувањето на прелиминарната ранг-листа. Приговорот се поднесува во електронска форма во рок од 24 часа од објавувањето на прелиминарната ранг-листа и се однесува само на технички пропусти, односно грешки направени при пресметувањето на бодовите и се упатува до Деканатската управа. Решението на Управата по приговорот е конечно. Одлуките по приговорите се испраќаат до подносителите по електронска пошта и се објавуваат на огласната табла на факултетот.

Образецот на барањето на увид во резултатите од Тестот и образецот на Приговорот се прикачени на линковите подолу. Секој образец треба соодветно да биде пополнет, потпишан, скениран или читливо фотографиран и испратен на истата електронска адреса на која се пријавиле: upisi-arhf@ukim.edu.mk Во предмет (Subject) на електронската пошта, кандидатите го наведуваат бројот што автоматски им го генерирал системот за електронско пријавување и зборот „Приговор“.

Конкурсна комисија